b'\n_START_ARTICLE_\nIdealno mesto\n_START_PARAGRAPH_\nIdealno mesto je zasnova na\xc4\x8drta za mesto v skladu z racionalnim ali moralnim ciljem.\n_START_SECTION_\nZasnova\n_START_PARAGRAPH_\nIdealna narava takega mesta ima moralne, duhovne in pravne lastnosti dr\xc5\xbeavljanstva, zna\xc4\x8dilni pa so tudi na\xc4\x8dini uresni\xc4\x8devanja mestnih struktur, kot so stavbe, uli\xc4\x8dni na\xc4\x8drti itd. Tlorisi idealnih mest pogosto temeljijo na mre\xc5\xbeah (posnemanje rimskega urbanizma) ali drugih geometrijskih vzorcih. Idealno mesto je pogosto poskus razvijanja utopi\xc4\x8dnih idealov na lokalni ravni urbane konfiguracije, \xc5\xbeivljenjskega prostora in udobja, ne pa na kulturni ali civilizacijski ravni klasi\xc4\x8dnih utopij, kot je Utopija Thomasa Mora.\n_START_SECTION_\nZgodovina\n_START_PARAGRAPH_\nVe\xc4\x8dkratni poskusi razvoja idealnih mestnih na\xc4\x8drtov so znani iz renesanse in se pojavljajo od druge polovice 15. stoletja dalje. Zasnova izhaja iz obdobja Platona, katerega Dr\xc5\xbeava (gr\xc5\xa1ko \xce\xa0\xce\xbf\xce\xbb\xce\xb9\xcf\x84\xce\xb5\xce\xaf\xce\xb1; politeia) je filozofsko raziskovanje pojma "idealno mesto". Plemstvo v renesansi, ki posku\xc5\xa1a posnemati lastnosti klasi\xc4\x8dne civilizacije, je v\xc4\x8dasih posku\xc5\xa1alo graditi taka idealna mesta v realnosti ali pojmovno s preoblikovanjem na\xc4\x8dina in kulture.\n_START_SECTION_\nZgledi\n_START_PARAGRAPH_\nIdealno mesto je Filaretejeva Sforzinda, katere opis je bil vklju\xc4\x8den v njegovo Trattato di Architettura (1465). Mesto Sforzinda je bilo postavljeno v osemkrako zvezdo, orisano v kro\xc5\xbenem obrambnem jarku. Nadaljnji zgledi so bili morda namenjeni branju na tako imenovanih plo\xc5\xa1\xc4\x8dah "Urbino" in "Baltimore" (druga polovica 15. stoletja), ki ka\xc5\xbeeta klasi\xc4\x8den vpliv arhitekture, postavljene v logi\xc4\x8dno na\xc4\x8drtovanih trgih. Mesti Nikozija in Valletta, katerih utrdbe sta leta 1560 zgradila Bene\xc5\xa1ka republika in red svetega Janeza, sta zgleda idealnega mesta. Drugi zgled je Zamo\xc5\x9b\xc4\x87 v vzhodni Poljski, ustanovljen v poznem 16. stoletju, ki ga je oblikoval italijanski arhitekt Bernardo Morando._NEWLINE_James Oglethorpe je klasi\xc4\x8dne in renesan\xc4\x8dne zasnove idealnega mesta zdru\xc5\xbeil z novimi razsvetljenskimi ideali o znanstvenem na\xc4\x8drtovanju, skladnosti pri oblikovanju in socialni enakosti v svojem na\xc4\x8drtu za pokrajino Karolino v Severni Ameriki. Deli oblikovanja slikovitega Oglethorpejevega na\xc4\x8drta so ohranjeni v zgodovinskem okro\xc5\xbeju Savannah._NEWLINE_V poznem 19. stoletju so idealna mesta vklju\xc4\x8devala vrtno mesto sira Ebenezerja Howarda, kar je uresni\xc4\x8dil v Letchworthu in v Welwynu v Angliji. Mesto Poundbury, arhitekturna vizija princa Charlesa, v Dorsetu, je eno najnovej\xc5\xa1ih zgledov idealnega na\xc4\x8drtovanja mest.'